钦定古今图书集成/理学汇编/学行典/第078卷 > 明敖英慎言集训 > 《戒轻言》
## 钦定古今图书集成/理学汇编/学行典/第078卷 > 明敖英慎言集训 > 《戒轻言》

《扬子云》曰：“言轻则招忧。”

华阳范氏曰：“人惟其不行也，是以轻言之。言之如其
所行，行之如其所言，则出诸其口，必不易矣。”

《朱子》曰：“无耻的人，未曾做得一分，便说十分矣，只缘
胡乱轻易说了，便把行不当事　人，轻易言语，是他
此心不在，　知得为之难，故自不敢轻言。　人之所
以轻易其言者，以其未遭失言之责故耳。”

九峰蔡氏曰：“言语所以文身也，轻出则有起羞之患。”
新安陈氏曰：“轻于言者，必不务力于行也。”

薛文清公曰：“轻言则纳侮，　轻言轻动之人，不可与
深计。”